**Anexa 8**

**FIȘA MĂSURII 6/6B**

**Denumirea măsurii *–„Investiţii pentru dezvoltarea infrastructurii sociale”***

**CODUL Măsurii – M6/6B**

**Tipul măsurii:**

**X INVESTIȚII**

□ SERVICII

□ SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Proiectele finanţate în cadrul acestei măsuri vor viza investiţii în infrastructura de tip “hard” urmând ca investiţiile de tip “soft” să fie asigurate prin accesarea Obiectivului specific 5.2 din cadrul POCU 2014-2020. Investiţiile de tip “soft” contribuie la integrarea socială a grupurilor vulnerabile vizate de proiectele finanţate, prin asigurarea accesului la servicii calitative de educaţie şi formare profesională şi acoperirea cheltuielilor pentru funcţionarea şi desfăşurarea activităţilor aferente investiţiilor de tip “hard” finanţate.

Prin aceasta masura nu vor fi finantate infrastructuri de tip rezidential.

Serviciile sociale au drept scop sprijinirea persoanelor vulnerabile pentru depăşirea situaţiilor de dificultate, prevenirea şi combaterea riscului de excluziune socială, creşterea calităţii vieţii şi promovarea incluziunii sociale a acestora. Serviciile sociale acoperă o gamă largă şi diversă de servicii care sunt accesibile tuturor cetăţenilor, pe bază necontributivă și constituie un răspuns adaptat la diferitele nevoi sociale sau situaţii de vulnerabilitate. Investiţiile susţinute în cadrul acestei măsuri pot viza dezvoltarea serviciilor sociale: infrastructura, dotările şi echipamentele aferente înfiinţării s-au dezvoltării unui centru social specializat sau integrat (inclusiv servicii medicale) care asigură servicii sociale şi/sau medicale de specialitate persoanelor din grupurile vulnerabile.

**Obiective de dezvoltare rurală**

c)obţinerea unei dezvoltări teritoriale echilibrate a economiilor şi comunităţilor rurale,inclusiv crearea şi menţinerea de locuri de muncă

**Obiectivele specifice ale măsurii sunt:**

1. Îmbunătățirea calităţii serviciilor sociale locale prin investiţii în infrastructura socială
2. Îmbunătăţirea calităţii vieţii prin furnizarea de servicii sociale adaptate fiecărui grup vulnerabil
3. Creşterea speranţei de viaţă prin oferirea de servicii sociale continue la un nivel profesional ridicat, în special categoriilor de persoane care prezintă un risc ridicat
4. investiţii în crearea, îmbunatăţirea, adaptarea la standardele de funcţionare în siguranţă a infrastructurii sociale, incluzând şi investiţii în producere de energie din surse regenerabile şi de economisire a energiei

**Măsura contribuie la prioritatea P6** **Promovarea incluziunii sociale, a reducerii sărăciei și a dezvoltării economice în zonele rurale,** prevăzută la art. 5, Reg. (UE) nr.1305/2013.

**Măsura corespunde obiectivelor art. 20 Servicii de bază și reînnoirea satelor în zonele rurale**

b) investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei;

g)investiţii orientate spre transferul activităţilor şi transformarea clădirilor sau a a altor instituţii aflate în interiorul sau apropierea aşezărilor rurale,în scopul îmbunătăţiţii calităţii vieţii sau al creşterii performantei de mediu a aşezării respective

**Măsura contribuie la Domeniul de intervenție 6B** încurajarea dezvoltării locale în zonele rurale prevăzut la art. 5, Reg. (UE) nr. 1305/2013.

**Măsura contribuie la obiectivele transversale ale Reg. (UE) nr. 1305/2013**:

**Inovare:**

Contributia la obiectivul transversal “Inovare” consta in sprijinirea realizarii de investiții sociale care vor deservi nevoile legate de existența infrastructurii și asistența pentru sănătate, educație, socială a locuitorilor din teritoriul GAL Oltul Puternic. Operațiunile adresate grupului țintă vor cuprinde inclusiv activitățile de informare, transfer de bune practici asupra abordărilor inovative în rezolvarea problemelor individuale și ale comunității;

**Protecția mediului și atenuarea schimbărilor climatice**:

Operațiunile adresate grupului țintă vor cuprinde inclusiv la activitățile de informare, transfer de bune practici asupra măsurilor de protecția mediului și atenuarea schimbărilor climatice.

**Complementaritatea cu alte măsuri din SDL**: Aceasta măsură va fi complementara cu măsura M5/6B

**Sinergia cu alte măsuri din SDL**: **M4/6A, M5/6B**

1. **Valoarea adăugată a măsurii**

- Reducerea decalajelor sociale dintre grupuri marginalizate şi restul populaţiei

- Îmbunătăţirea condiţiilor de viaţă pentru locuitorii din teritoriul

- Îmbunătăţirea infrastructurii sociale rurale crează premisele de dezvoltare a capitalului uman din teritoriul GAL

- Dezvoltarea resurselor umane și utilizarea de know-how

1. **Trimiteri la alte acte legislative**

**Legislație UE**

Regulamentul (UE) nr. 1305/2013 cu modificările și completările ulterioare;

Regulamentul (UE) nr. 1303/2013 cu modificările și completările ulterioare;

Regulamentul (UE) nr. 1407/2013 cu modificările și completările ulterioare;

**Legislație Națională**

OG.nr.26/2000 cu privire la asociații și fundații, cu modificările și completările ulterioare;

Legea asistenței sociale nr.292/2011;

HG.nr.383/2015 pentru aprobarea Strategiei naţionale privind incluziunea socială și reducerea sărăciei pentru perioada 2015-2020.

Legea asistenței sociale nr. 292 din 2011

HG 867/2015 pentru aprobarea Nomenclatorului serviciilor sociale

HG 226/2015 cu completarile si modificarile ulterioare

1. **Beneficiari direcți/indirecți (grup țintă)**

**Beneficiarii direcți sunt:**

Entităţi publice (ex.comunele si/sau asociatii ale acestora(ADI)) şi private sau parteneriate;

- ONG-uri;

- Unităţi de cult

- GAL-ul

Benenficiarul direct trebuie să fie furnizor autorizat de servicii sociale sau se va autoriza până la finalizarea implementării proiectului.

**Beneficiari indirecți (grup țintă):**

Grupuri vulnerabile şi persoane dezavantajate, cum ar fi șomerii pe termen lung, persoanele cu handicap, minoritățile etnice, comunitățile marginalizate și persoanele de toate vârstele, care se confruntă cu sărăcia și excluziunea socială

1. **Tip de sprijin**

- Rambursarea costurilor eligibile suportate și plătite efectiv

- Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2014, în cazul proiectelor de investiții.

1. **Tipuri de acțiuni eligibile și neeligibile**

Acţiuni eligibile

Realizarea infrastructurii sociale prin infiintarea, modernizarea şi/sau dotarea pentru:

o Centre pentru prevenirea si combaterea saraciei si riscului de excluziune sociala

(Centre de zi pentru asistenta si suport pentru alte persoane aflate in situatii de

nevoie;Centre de zi de integrare/ reintegrare sociala, cantina, after-school, crese

etc.);

o Centre pentru persoane vârstnice (Centre de zi pentru persoane vârstnice; Centre de zi de socializare si petrecerea timpului liber(tip club)etc.);

o Centre pentru copii si familie (Centre de zi pentru copii: copii in familie, copii separate sau in risc de separare de parinti;consiliere si sprijin pentru copii si parinti, Centre de zi pentru dezvoltarea deprinderilor de viata, etc.);

o Centre pentru persoane cu dizabilitati (exclusive rezidentiale);

o Centre de servicii integrate (sociale, medicale, informare, consiliere, educatie,

formare profesionala, ocupare pe piata muncii)

Proiectele de infrastructura sociala trebuie sa asigure functionarea prin

operationalizarea infrastructurii de catre o entitate acreditata ca furnizor de servicii

sociale conform legislatiei in vigoare.

1. **Condiții de eligibilitate**

- Investiția să se realizeze în teritoriul GAL

- Solicitantul trebuie să facă parte din categoria beneficiarilor eligibili

- Investiția trebuie să fie în corelare cu strategia de dezvoltare locală aprobată, corespunzătoare serviciilor sociale

- Investiția trebuie să se încadreze în cel puțin unul din tipurile de sprijin prevăzute prin măsură

- Proiectul trebuie să demonstreze că este sustenabil ulterior punerii în funcţiune;

1. **Criterii de selecție**

- Număr de persoane care beneficiază de servicii sociale îmbunătăţite (beneficiari indirecţi)

- Proiectul presupune investiţii în producerea şi utilizarea energiei din surse regenerabile

Criteriile de selecție vor fi detaliate suplimentar în Ghidul Solicitantului și vor respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Ponderea intensităţii sprijinului va fi de **100%**, min **5000 euro** – max **100.000 euro** **/ proiect**

1. **Indicatori de monitorizare**

|  |  |
| --- | --- |
| **Domenii de intervenție** | **Indicator de monitorizare** |
| **6B** | Populația netă care beneficiază de servicii/infrastructuri îmbunătățite **2500 locuitori** |
| **1A** | Cheltuieli publice totale **230220 euro** |